Բոբան ու փիղը

«Բոբան ու փիղը» (), խորհրդային լիամետրաժ գունավոր գեղարվեստական ֆիլմ մանուկների համար, որը նկարահանվել է «Լենֆիլմ» կինոստուդիայում 1972 թվականին ռեժիսոր Ավգուստ Բալտրուշայտիսի կողմից։

Սյուժե 
Հնգամյա Բոբան ժամանակն անցկացնում է կենդանաբանական այգում, որտեղ նրա մայրը պաղպաղակ է վաճառում։ Փղի հետ նրա ընկերությանը նախանձում է կենդանաբանական աշխատողի դուստրը, որը Բոբային համոզում է, թե փղի բոլոր խաղերը նրա զվարճանքներն են։ Դրանից հետո Բոբան փղին չի մոտենում։

Երբ երեկոյան այցելուները հեռանում են, փիղը գնում է քաղաքում որոնելու փոքրիկ տղային՝ իր հայտնվելով իրարանցում առաջացնելով բնակիչների շրջանում։ Փղին կենդանաբանական այգի վերադարձնել հաջողվում է միայն Բոբային ու Մարինային։

Դերերում

Գլխավոր դերերում 
 Դենիս Կուչեր – Բոբա (դերը հնչյունավորել է Մարգարիտա Կորաբելնիկովան)
 Արինա Առաքելովա – Մարինա
 Գելի Սիսոև – կենդանաբանական այգու աշխատող, Մարինայի հայրը
 Իրինա Կուբերսկայա – Բոբայի մայրը, պաղպաղակ վաճառող կենդանաբանական այգում
 Գեորգի Շտիլ – Իգոր Արկադևիչ, կենդանաբանական այգու տնօրեն
 Յուրի Սոլովյով – կապիտան-տանկիստ

 Դերերում 
 Բորիս Առաքելով – ոստիկանության լեյտենանտ
 Ելենա Անդերեգ – Բոբայի տատը
 Տատյանա Բուզյան – էպիզոդ
 Լիլյա Գուրովա – կին հերթում
 Գերման Կոլուշկին – բեռնատարի վարորդ
 Վլադիմիր Կոստին – ոստիկան
 Բորիս Լյոսկին – կրկեսի գլխավոր ադմինիստրատոր
 Ալեքսանդր Լիպով – ոստիկան
 Ալեքսեյ Սմիռնով – ջրցան մեքենայի վարորդ
 Անատոլի Ստեպանով – ոստիկան, հերթապահ
 Արկադի Տրուսով – պահակ կենդանաբանական այգում
 Լյուբով Տիշչենկո – տոմսավաճառ
 Օլեգ Խրոմենկով – ինքնաթափի վարորդ
 Վերա Տիտովա – ավտոբուսի ուղևոր (լուսագրերում նշված չէ)

Նկարահանող խումբ 
 Սցենարի հեղինակ՝ Վիկտոր Գոլյավկին
 Բեմադրող ռեժիսոր՝ Ավգուստ Բալտրուշայտիս
 Գլխավոր օպերատոր՝ Նիկոլայ Ստրոգանով
 Բեմադրող նկարիչ՝ Լարիսա Շիլովա
 Կոմպոզիտոր՝ Ստանիսլավ Պոժլակով
 Հնչյունային օպերատոր՝ Առնոլդ Շարգորոդսկի
 Ռեժիսոր՝ Օլգա Բառանովա
 Օպերատոր՝ Ա. Գորբոնոսով
 Երգերի տեքստերի հեղինակ՝ Գլեբ Գորբովսկի
 Խմբագիր՝ Նիկիտա Չիրսկով
 Հագուստների նկարիչ՝ Լ. Դուդկո
 Գրիմը՝ Գ. Վդովիչենկո
 Մոնտաժող՝ Տատյանա Պուլինա
 Փղի վարժեցնող՝ Բորիս Բարանով
 Ռեժիսորի օգնական՝ներ՝ Բ. Մանիլովա, Վ. Կրավչենկո
 Օպերատորի օգնական՝ Կ. Տիխոմիրով
 Համակցված նկարահանումներ՝
 Օպերատոր՝ Դմիտրի Ժելուբովսկի
 Նկարիչ՝ Վ. Սոլովյով
 Լենինգրադի պետական համերգային նվագախումբ Անատոլի Բադխենի ղեկավարությամբ
 Ֆիլմի տնօրեն՝ Անդրեյ Լավրով

Ֆիլմի երաժշտություն 
 Ֆիլմում հնչում է «Розовый слон» երգը (երաժշտությունը՝ Ստանիսլավ Պոժլակովի, տեքստի հեղինակ՝ Գլե Գորբովսկի)) Դիմա և Իրա Կիրյուխինների կատարմամբ։
 Կենդանաբանական այգու ռադիոեթերում հնչում է «Топ-Топ» երգը (նույնպես Ս. Պոժլակովի երաժշտությամբ) Մայա Կրիստալինսկայայի կատարմամբ։

«Розовый слон» երգը, որ ֆիլմի համար գրել է Ստանիսլավ Պոժլակովը Գլեբ Գորբովսկու բանաստեղծության հիման վրա, ֆիլմի թողարկումից հետո արժանացել է առանձնակի ժողովրդականության։ Այն ներառվել է բազմաթիվ մանկական երգչախմբերի երգացանկերում, ինչպես նաև երաշխավորվել է ցածր դասարաններում Գլեբ Գորբովսկու ստեծագործության ուսումնասիրման համար։

Երգը էստրադային կատարման հեղինակն է դարձել Եվգենի Օսինը։ «Розовый слон» երգն ընդգրկվել է 2001 թվականին թողարկված նրա «Бублик и батон» ալբոմում։ Երգն ընդգրկվել է Ելենա Դրիացկայայի երգացանկում։

Փաստեր 
 Ֆիլմում նկարահանվել է Լենինգրադի կենդանաբանական այգու աֆրիկյան փիղ Բոբոն (միակ աֆրիկյան փիղը, որր պահվել է այդ կենդանաբանական այգում իր ամբողջ կյանքի ընթացքում)։ Այդ փիղը նկարահանվել է նաև «Այսօր նոր ատրակցիոն է» (), «Старожил» և այլ ֆիլմերում։ Ըստ նկարիչ Վլադիմիր Սվետոզարովի հուշերի՝ նկարահանման ամբողջ ընթացքում Բոբոն ապրել է Լենֆիլմում, զբոսնել կինոստուդիայի այգում և եղել բոլորի սիրելին։
 1975 թվականին Լենինգրադի «Детская литература» հրատարակչությունը լույս է ընծայել Վիկտոր Գոլյավկինի «Բոբան ու Բոբոշան» () վիպակը ֆիլմի սցենարի հիման վրա և Սվետոզար Օստրովի նկարազարդումներով (տպաքանակը՝ 150 000 օրինակ)։

Ծանոթագրություններ

Արտաքին հղումներ 
 
 «Боба и слон»  Аннотированный каталог фильмов киностудии «Ленфильм» 1918—2003
 
 
 «Боба и слон» на Ruskino 
 

Խորհրդային ֆիլմեր
1972 ֆիլմեր
«Լենֆիլմ» ստուդիայի ֆիլմեր
Ռուսերեն ֆիլմեր